*Projekts*

LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Grozījumi Ministru kabineta 2011.gada 5.jūlija noteikumos Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”**

Izdoti saskaņā ar [Profesionālās izglītības likuma](http://likumi.lv/doc.php?id=20244)

7.panta 12.punktu

1. Izdarīt **Ministru kabineta** 2011.gada 5.jūlija **noteikumos Nr.523 „**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**”** (Latvijas Vēstnesis, 2011, 105.nr.; 2013, 188.nr.; 2014, 162.nr.) šādus grozījumus:

1.1. izteikt 2.punktu šādā redakcijā:

“2. Novadu un republikas pilsētu pašvaldības nodrošina, ka līdz attiecīgā gada 5.septembrim Valsts izglītības informācijas sistēmā tiek ievadīta informācija par izglītojamo skaitu profesionālās izglītības programmās un dienesta viesnīcās dzīvojošo izglītojamo skaitu attiecīgā gada 1.septembrī.”;

1.2. izteikt 5.punktu šādā redakcijā:

“5. Aprēķinot finansējuma apmēru mērķdotācijām pašvaldībām vienam mēnesim, nozares ministrija aprēķina:

5.1. pedagogu darba likmju skaitu mācību stundu plāna īstenošanai atbilstoši normētā izglītojamo skaita attiecībai pret vienu pedagoga mēneša darba likmi – 10,8 : 1;

5.2. pedagogu darba likmju skaitu dienesta viesnīcā atbilstoši dienesta viesnīcā dzīvojošo izglītojamo skaita attiecībai pret vienu pedagoga mēneša darba likmi – 75 : 1;

5.3. pedagogu darba algu fondu, pedagogu darba likmju skaitu reizinot ar Ministru kabineta noteikto pedagogu zemāko mēneša darba algas likmi;

5.4. 10 procentu no mācību stundu plāna īstenošanai aprēķinātā pedagogu darba algu fonda, lai nodrošinātu piemaksas pedagogiem saskaņā ar pedagogu darba samaksas noteikumiem;

5.5. 13,5 procentus no aprēķinātā pedagogu darba algu fonda – samaksai par pedagogu papildu pienākumiem, kā arī pedagogu mēneša darba algas likmes palielināšanai;

5.6. 18 procentu izglītības iestādes vadītāju, viņu vietnieku un pārējo pedagogu darba samaksai no šo noteikumu 5.3., 5.4., 5.5. apakšpunktā noteiktā finansējuma;

5.7. pedagogu darba samaksas noteikumos noteiktajām pedagoga profesionālās darbības kvalitātes piemaksām nepieciešamo finansējumu, atbilstoši pašvaldības vai izglītības iestādes līdz kārtējā gada 5.septembrim attiecīgās nozares ministrijā iesniegtajai informācijai par pedagogu, kuri ir ieguvuši 3., 4. un 5. kvalitātes pakāpi, mēneša darba algas likmju skaitu kārtējā gada 1.septembrī;

5.8. valsts sociālās apdrošināšanas obligātās iemaksas.”;

1.3. izteikt 6.punktu šādā redakcijā:

“6. Mērķdotāciju laikposmam no attiecīgā gada 1.septembra līdz nākamā gada 31.augustam nozares ministrija aprēķina, pamatojoties uz šo noteikumu [2.punktā](http://likumi.lv/ta/id/232795-kartiba-kada-aprekina-un-sadala-valsts-budzeta-merkdotaciju-pedagogu-darba-samaksai-pasvaldibu-izglitibas-iestades#p2) minēto informāciju par izglītojamo skaitu attiecīgā gada 1.septembrī. ”

1.4. svītrot 6.1punktu.

2. Noteikumi stājas spēkā 2016.gada 1.septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

08.07.2016.

408 vārdi

A.Āboliņa,

IZM vecākā eksperte

Tālr. 67047930, anita.abolina@izm.gov.lv